b'\n_START_ARTICLE_\nKapitan korvete (Slovenska vojska)\n_START_PARAGRAPH_\nKapitan korvete je pomorski \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Kapitan korvete je tako nadrejen poro\xc4\x8dniku bojne ladje in podrejen kapitanu fregate. Pomorski \xc4\x8dini Slovenske vojske (in s tem tudi ta \xc4\x8din) so bili uvedeni leta 1995._NEWLINE_\xc4\x8cin je enakovreden \xc4\x8dinu majorja, ki ga uporabljajo \xc4\x8dastniki pehote oz. vojnega letalstva. V skladu s Natovim standardom STANAG 2116 \xc4\x8din spada v razred O-3.\n_START_SECTION_\nOznaka\n_START_PARAGRAPH_\nPrvotna oznaka \xc4\x8dina (1995-2002) je bila ista kot oznaka major, le da je namesto lipovega lista imela sidro._NEWLINE_Z reformo leto 2002 je bila uvedena nova oznaka \xc4\x8dina, ki je sestavljena iz \xc5\xa1irokega, ozkega in \xc5\xa1irokega traku s pentljo.\n_START_SECTION_\nZakonodaja\n_START_PARAGRAPH_\nKapitane korvete imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din kapitana korvete, \xc4\x8de je s \xc4\x8dinom poro\xc4\x8dnika bojne ladje razporejen na dol\xc5\xbenost, za katero se zahteva \xc4\x8din kapitana korvete ter je to dol\xc5\xbenost opravljal najmanj dve leti s slu\xc5\xbebeno oceno\xc2\xa0\xc2\xbbodli\xc4\x8den\xc2\xab._NEWLINE_Pogoj za napredovanje v \xc4\x8din kapitana korvete pa je \xc5\xa1e opravljeno vi\xc5\xa1je\xc5\xa1tabno voja\xc5\xa1ko izobra\xc5\xbeevanje in usposabljanje, katerega izvaja Poveljni\xc5\xa1ko-\xc5\xa1tabna \xc5\xa1ola Slovenske vojske._NEWLINE_Ob povi\xc5\xa1anju kapitan korvete prejme tudi malo sabljo Slovenske vojske.'